ვაშინგტონის შტატი
ვაშინგტონი (ინგლ. Washington) — შტატი აშშ-ში, მდებარეობს წყნარი ოკეანის სანაპიროზე. სახელი ეწოდა აშშ-ს პირველი პრეზიდენტის ჯორჯ ვაშინგტონის პატივსაცემად. XVIII საუკუნეში იკვლევდნენ ესპანელები და ინგლისელები. 1811 — პირველი დასახლებები. იყო ორეგონის ნაწილი. 1853 — აშშ-ს ტერიტორია. 1889 წლიდან აშშ-ს შტატია. ფართობი — 172 ათასი კმ². მოსახლეობა — 6,179 ათასი (თეთრკანიანი 88,2 %, აფროამერიკელი 3,1 %, აზიელი 4,3 %: 29 ათასი იაპონელი, 32 ათასი ჩინელი, ლათინურამერიკელი 4,4 %). ქალაქის მოსახლეობა — 73,5 %. ქალაქები — ოლიმპია (დედაქალაქი) — 39 ათასი, სიეტლი — 525 ათასი, სპოკენი — 187 ათასი, ტაკომა — 179 ათასი. ცნობილი ადამიანები — ბინგ კროსბი, ჯიმი ჰენდრიქსი.